[{"text_idx": "#000001", "text": "Olulise ta\u0308htsusega riiklike ku\u0308simuste ja raportite arutelu\nOlulise ta\u0308htsusega riiklike ku\u0308simuste ja raportite arutelu detailvaade"}, {"text_idx": "#000002", "text": "Olulise ta\u0308htsusega riiklike ku\u0308simuste ja raportite arutelu detailvaade"}, {"text_idx": "#000006", "text": "Riigikogu on Eesti rahva esinduskogu, kuhu kuulub 101 liiget. Rahvas valib Riigikogu neljaks aastaks. Riigikogu ta\u0308htsaimad u\u0308lesanded on vo\u0303tta vastu seadusi ja otsuseid, teha parlamentaarset kontrolli ja arendada va\u0308lissuhtlust."}, {"text_idx": "#000007", "text": "Riigikogus on 11 alatist ja 3 erikomisjoni. Eriti ta\u0308htsate probleemide lahendamiseks moodustatakse uurimis- vo\u0303i probleemkomisjone."}, {"text_idx": "#000008", "text": "Riigikogu to\u0308o\u0308perioodi nimetatakse istungja\u0308rguks ja aastas on kaks korralist istungja\u0308rku. Riigikogu istungid on avalikud."}, {"text_idx": "#000009", "text": "Olulise ta\u0308htsusega riiklike ku\u0308simuste ja raportite arutelu"}, {"text_idx": "#000010", "text": "VI Riigikogu (Riigivolikogu ja Riigino\u0303ukogu)"}, {"text_idx": "#000011", "text": "Eestimaa ajutine maano\u0303ukogu ehk maapa\u0308ev"}, {"text_idx": "#000012", "text": "Teeme otseu\u0308lekandeid istungisaalist ja komisjonide avalikest istungitest, samuti teistest Riigikogu olulistest su\u0308ndmustest."}, {"text_idx": "#000013", "text": "Istungi u\u0308levaated Riigikogus la\u0308bis teise lugemise ohvriabi seaduse muutmise eelno\u0303u"}, {"text_idx": "#000014", "text": "Riigikogus la\u0308bis teise lugemise ohvriabi seaduse muutmise eelno\u0303u"}, {"text_idx": "#000015", "text": "Riigikogus la\u0308bis neljapa\u0308evasel istungil teise lugemise ohvriabi seaduse muutmise eelno\u0303u, millega korrastatakse ohvriabi valdkonda. Seaduse tasandil sa\u0308testatakse riiklik ohvriabi, tugikeskuse teenus naistevastase va\u0308givalla ohvritele ning lepitusteenus."}, {"text_idx": "#000016", "text": "Valitsuse algatatud ohvriabi seaduse muutmise seaduse eelno\u0303uga (236 SE) tagatakse inimkaubanduse ohvritele ja seksuaalselt va\u0308a\u0308rkoheldud lastele parem juurdepa\u0308a\u0308s teenustele. Samuti korrastatakse teenuste rahastamist, et need oleksid ja\u0308tkusuutlikud ja kvaliteetsed."}, {"text_idx": "#000017", "text": "Eelno\u0303us on kirjeldatud no\u0303uded naiste tugikeskuse teenusele, mis ho\u0303lmab nii majutust kui erinevaid no\u0303ustamisi. Teenust hakkab edaspidi korraldama sotsiaalkindlustusamet."}, {"text_idx": "#000018", "text": "Inimkaubanduse ohvrite abistamisel on eesma\u0308rk anda ohvritele abi mitte ainult kriminaalmenetluse ajal, vaid ka piisaval ajal enne kriminaalmenetlust, vo\u0303imaldades seela\u0308bi to\u0303husamat kurjategijate vastutusele vo\u0303tmist. Seksuaalselt va\u0308a\u0308rkoheldud alaealiste osas on eesma\u0308rk tagada ohvritele abi enne kuriteoteate esitamist ning vajaduse korral ka pa\u0308rast kriminaalmenetluse algatamata ja\u0308tmist."}, {"text_idx": "#000019", "text": "Sotsiaalkomisjoni liikme Liina Kersna so\u0303nul arutas sotsiaalkomisjon eelno\u0303u muudatusettepanekuid neljal istungil koos huvigruppide esindajatega."}, {"text_idx": "#000020", "text": "Riigikogu toetas eelno\u0303ule esitatud 15 muudatusettepanekut. Muudatused puudutasid psu\u0308hhoterapeudi teenuse ja naistevastase va\u0308givalla definitsiooni lisamist eelno\u0303usse, naistevastase va\u0308givalla ohvri definitsiooni muutmist ning tugikeskuse teenuse ta\u0308psustamist."}, {"text_idx": "#000021", "text": "Riigikogus la\u0308bis teise lugemise veel valitsuse algatatud riigisaladuse ja salastatud va\u0308listeabe seaduse muutmise seaduse eelno\u0303u (202 SE), millega antakse salastatud va\u0308listeabe kaitse korraldamine ja kontrollimine kaitseministeeriumilt u\u0308le teabeametile. Kaitseministeeriumi eesma\u0308rk on korraldada oma valitsemisala tegevused u\u0308mber nii, et vo\u0303imalikult va\u0308hem asutusi teeks kattuvat to\u0308o\u0308d ning ministeerium vabaneks oma po\u0303hitegevusega mitte seotud u\u0308lesannetest."}, {"text_idx": "#000022", "text": "Po\u0303hiseaduskomisjoni liige Andres Anvelt selgitas, et eelno\u0303u po\u0303hieesma\u0308rk on viia riigi julgeoleku volitatud esindaja u\u0308lesanded kaitseministeeriumilt teabeameti alla. \u201eKui teabeameti alla viimine on lo\u0303ppeesma\u0308rk, siis eelno\u0303us ra\u0308a\u0308gitakse sellest, et riigi julgeoleku volitatud esindaja on Vabariigi Valitsuse ma\u0308a\u0308ratud valitsusasutuse struktuuriu\u0308ksus, mille u\u0308lesanne on salastatud va\u0308listeabe kaitse korraldamine ja kontroll. Tulevikus ei oleks see enam seaduses va\u0308lja toodud, vaid Vabariigi Valitsus oma otsusega ma\u0308a\u0308raks selle asutuse ja selle alaeelno\u0303u ongi see Vabariigi Valitsuse ma\u0308a\u0308rus,\u201c u\u0308tles Anvelt."}, {"text_idx": "#000023", "text": "Riigikogu toetas eelno\u0303ule esitatud kaht muudatusettepanekut. U\u0308ks muudatusettepanek puudutas riigisaladuse ja salastatud va\u0308listeabe seaduse muutmist, et see vo\u0303imaldaks salastada valitsusasutuste hallatavate riigiasutustega seotud info sidesu\u0308steeme. Teise muudatusettepanekuga viidi seaduse jo\u0303ustumista\u0308htaeg 1. jaanuarile 2017."}, {"text_idx": "#000024", "text": "Riigikogu istungite videosalvestisi saab vaadata "}, {"text_idx": "#000026", "text": "Riigikogu vo\u0303ttis vastu viis seadust ja u\u0308he otsuse 08.02.2023\nRiigikogu nimetas Janar Holmi uuesti riigikontrolo\u0308riks 07.02.2023\nRiigikogu arutas uuendatud julgeolekupoliitika aluseid 06.02.2023\nRiigikogu arutas olulise ta\u0308htsusega riikliku ku\u0308simusena inimeste ja ettevo\u0303tete toimetulekut 26.01.2023"}]